Plavi su na jesenskom oproštaju, u otužnome ozračju pred samo 710 gledatelja, svladali Slaven Belupo (3:2) i to je brojka koja treba zabrinuti jer očito je da se ruše negativni rekordi.

Nikad dosad Dinamo nije igrao službenu utakmicu pred manje od tisuću gledatelja i ovaj je negativni rekord gadno zapekao svakoga kome je stalo do maksimirskog kluba.

Ovo je prvi put nakon 22 godine da je Dinamo prvenstvenu jesen završio bez poraza, upisao je 15 pobjeda i četiri remija, ali tužno da to dolazi proslaviti jako mali broj navijača.

Prilika za iskupljenje ili rušenje ovog rekorda imat će navijači 7. veljače, kad starta drugi dio prvenstva. Prvenstva u kojem modri imaju deset bodova prednosti ispred Rijeke, ali i utakmicu više.

>> Dinamo najbolju domaću jesen u povijesti proslavio pobjedom protiv Belupa